b'\n_START_ARTICLE_\nKristian Blystad\n_START_SECTION_\nOperahuset i Oslo\n_START_PARAGRAPH_\nSammen med Jorunn Sannes og Kalle Grude har Kristian Blystad bidratt til Operahuset i Oslo. \xc2\xabdet er nettopp i eksteri\xc3\xb8ret at kunsten er s\xc3\xa5 integrert at den nesten blir usynlig\xc2\xbb, skriver Lars Elton i en omtale i VG og fortsetter: de \xc2\xabhar laget detaljer i taklandskapet som er s\xc3\xa5 subtile at folk under gitte lysforhold bokstavelig talt snubler over dem. Det er sm\xc3\xa5 forh\xc3\xb8yninger, skr\xc3\xa5skj\xc3\xa6ringer som samler vann og ulike overflater p\xc3\xa5 marmoren. Dette spiller sammen med arkitekturen og bidrar sterkt til at lyset blir en medskapende faktor i opplevelsen av operaens arkitektoniske kvaliteter\xc2\xbb.\n_START_SECTION_\nStatuen av Christian Frederik\n_START_PARAGRAPH_\nI 2013 vant Blystad konkurransen om en statue av Christian Frederik foran Stortingsbygningen. Den ble avduket i forbindelse med Grunnlovsjubileet i 2014.'